Diari Oficial de la Generalitat Valenciana


Sumari del DOGV 9849, del 15-05-2024 (2024/4370)

RESOLUCIÓ de 13 de maig de 2024, del director general de Labora Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2024, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'establixen les bases reguladores per a la concessió de subvencions públiques destinades al seu finançament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4370


Data del document
:   13-05-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 13 de maig de 2024, del director general de Labora Servei Valencià d'Ocupació i Formació, per la qual s'acorda la tramitació d'urgència de la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2024, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'establixen les bases reguladores per a la concessió de subvencions públiques destinades al seu finançament. [2024/4370]  
Antecedents de fet  
Amb data 18 d'abril de 2024, s'ha publicat en el Diari Oficial de la Generalitat Valenciana número 9831, la Resolució de 14 d'abril de 2024, del director general de Labora Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2024, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'establixen les bases reguladores per a la concessió de subvencions públiques destinades al seu finançament.  
En l'apartat primer del resolc nové de la resolució de la convocatòria, s'establix un termini de deu dies perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continguera errors o fora insuficient.  
  
En l'apartat primer del resolc deu de la resolució de la convocatòria, s'establix un termini de deu dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació final de cadascuna de les sol·licituds que complixen tots els requisits necessaris per a ser beneficiàries d'aquestes subvencions.  
En l'apartat segon del resolc deu de la resolució de la convocatòria, s'establix el termini de deu dies perquè l'entitat puga acceptar i reformular el programa de formació a la quantitat proposada o formular les al·legacions que estimen pertinents, en el cas que l'import de la subvenció de la proposta de resolució definitiva siga inferior al sol·licitat per l'entitat per no quedar suficient crèdit disponible.  
  
En l'apartat segon del resolc onze de la resolució de la convocatòria s'establix el termini de deu dies perquè l'entitat sol·licitant, a requeriment de l'òrgan instructor, complisca qualsevol acte que considere que no té els requisits necessaris.  
  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques, establix que, quan raons d'interés públic ho aconsellen, es podrà acordar, d'ofici o a petició de l'interessat, l'aplicació al procediment de la tramitació d'urgència, per la qual es reduiran a la mitat els terminis establits per al procediment ordinari, excepte els relatius a la presentació de sol·licituds i recursos.  
  
A fi d'agilitzar el procediment de tramitació i de concessió de les sol·licituds i facilitar el desenvolupament dels cursos de formació en els terminis previstos en la resolució de convocatòria, resulta aconsellable reduir a la mitat els terminis d'esmena de sol·licituds, el termini d'al·legacions a la llista de la proposta de resolució provisional, el termini d'al·legacions a la proposta de resolució definitiva i el termini d'esmena per a complir qualsevol acte que es considere que no té els requisits necessaris, indicats anteriorment.  
En virtut del que s'establix en l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servei Valencià d'Ocupació i Formació, resolc  
Reduir a la mitat els següents terminis establits en l'apartat primer del resolc nové, en els apartats primer i segon del resolc deu i en l'apartat segon del resolc onze de la convocatòria a dalt esmentats per la qual cosa la seua duració màxima quedarà de la manera següent:  
  
- Cinc dies perquè les entitats a requeriment de l'òrgan instructor esmene o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continguera errors o fora insuficient.  
  
- Cinc dies perquè les entitats presenten al·legacions a la llista provisional de valoració on quedarà reflectida la puntuació obtinguda en cada ítem de valoració i la puntuació final de cadascuna de les sol·licituds que complixen tots els requisits necessaris per a ser beneficiàries d'aquestes subvencions.  
- Cinc dies perquè les entitats accepten i reformulen el programa de formació a la quantitat proposada o formulen les al·legacions que estimen pertinents, en el cas que l'import de la subvenció de la proposta de resolució definitiva siga inferior al sol·licitat per l'entitat.  
  
- Cinc dies perquè les entitats a requeriment de l'òrgan instructor complisquen qualsevol acte que considere que no té els requisits necessaris.  
La present resolució entrarà en vigor l'endemà de la seua publicació en el Diari Oficial de la Generalitat Valenciana, i en contra d'aquesta no es podrà interposar cap recurs, d'acord amb el que establix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de maig de 2024.- El director general de Labora Servei Valencià d'Ocupació i Formació: Antonio Galvañ Diez.